«Սուրբ Ֆրանչիսկոսի համար մարդոց ու իրերու հետ շփումը կը դառնայ Արարիչին հետ հանդիպում եւ այս իր Աստուծոյ վրայ ունեցած հաւատքէն է որ յառաջ եկած է անոր առաքելութիւնը ի նպաստ արդարութեան, խաղաղութեան եւ արարչագործութեան յարգանքին» ըսաւ Ֆրանչիսկոս Սրբազան Քահանայապետը, դիտել տալով թէ «մեզմէ իւրաքանչիւրը եւս յատուկ պատասխանատուութիւն ունի մեր մոլորակի ապագայի նկատմամբ» ու այս ծիրէն ներս շեշտը դրաւ այն իրողութեան վրայ որ «տնտեսութիւնը պէտք է դրուի մարդուն ծառայութեան տակ» ու շնորհիւ արուեստագիտութեան մեզի տրամադրած հնարաւորութիւններուն «հարկաւոր է օգնել նաեւ աղքատ երկիները որպէսզի անոնք եւս կարողանան ձգտիլ կայուն եւ համապարփակ զարգացումին» - ըսաւ Նորին Սրբութիւնը որ խօսքի աւարտին մաղթեց որ ժամանակակից մարդիկ եւ կիներ միշտ աւելիով աշխատին ու գործեն՝ որպէսզի «բոլորը կարողանան կիսել երկրին թանկագին կենսամիջոցները» հուսկ քաջալերեց ներկաները իրենց սատարը տալու այդ ծիրէն ներս անոնց վրայ հայցելով Տիրոջ Օրհնութիւնները ու ինչպէս միշտ խնդրելով որ աղօթեն իրեն համար։